

Številka: 900-1/22-49

Datum: 19.05.2025

**Z A P I S N I K**

27. redne seje Sveta Krajevne skupnosti Solkan, ki je bila v torek, 13. maja 2025, v Domu KS Solkan, Trg J. Srebrniča 7, s pričetkom ob 19.00 uri.

Sejo je vodila predsednica Ksenija Brumat.

Na seji so bili prisotni: Ksenija Brumat, Tomaž Černe, Boštjan Koršič, Branko Belingar, Vidojka Harej, Dejan Makarovič

Opravičeno odsoten: Emil Bašin, David Podgornik, Andrejka Prijon

Neopravičeno odsotna: Jernej Vidmar Bašin, Vasja Medvešček

**D n e v n i r e d :**

1. **Pregled in potrditev zapisnika 26. redne seje**
2. **Potrditev in sklep rebalansa I proračuna MONG**
3. **Izbira izvajalca zabavnega programa za Solkanski praznik**
4. **Mnenje – prodaja nepremičnine parc. št. 335/8 k.o. Šmaver**
5. **Razno**

**Ad1**

Svetniki pregledajo realizacijo sklepov 26. redne seje. Na zapisnik 26. redne seje svetniki nimajo pripomb in ga soglasno sprejmejo.

**Ad2**

Svetniki se seznanijo z rebalansom I proračuna Mestne občine Nova Gorica za leto 2025, ki je bil sprejet na seji Mestnega Sveta 24.4.2025.

Svetniki sprejmejo naslednji seznanitveni

**SKLEP:** Ugotavljamo, da je v okviru rebalansa - I proračuna Mestne občine Nova Gorica za leto 2025,  sprejet tudi rebalans-I proračuna Krajevne skupnosti Solkan za leto 2025.

**Ad3**

Po prejetih ponudbah za izvajalca zabavnega programa za Solkanski praznik, ki jih je svetnikom posredoval Tomaž, svetniki sprejmejo naslednji

**SKLEP:**  Za izvajalca zabavnega programa za Solkanskem prazniku se izbere skupino Primorski fantje.

**Ad4**

Svetniki se s strani Mestne občine Nova Gorica seznanijo s prodajo nepremičnine parc. št. 335/8 k.o. Šmaver. Sprejmejo naslednji

**SKLEP:**  Na prodajo se poda pozitivno mnenje.

**Ad5**

Razno:

* Tajništvo seznani svetnike z nerealizirami sklepi od prve seje mandata Sveta KS Solkan. Svetniki ugotavljajo, da ostaja v KS Solkan še vedno nerešena problematika ( ureditev parkiranja, ceste IX. korpusa, ureditev eko otoka pri marketu Mercator v Solkanu, čistilna naprava Žogica…) s katero že vsa leta opozarjajo Mestno občino Nova Gorica. Tomaž pripomni, da bi si bilo potrebno ogledati zapisnik s srečanja z županom Mestne občine Nova Gorica iz februarja lanskega leta, ki ga je na sestanku oblikovala Andrejka.
* Mojca Lipušček, ki je pri KS Solkan zadolžena za koordinacijo prireditev, je svetnike obvestila o koncertu 19.7.2025, ki bo v atriju pri Domu KS Solkan.
* Društvo BUDOKAI je na Krajevno skupnost naslovilo prošnjo za uporabo kotalkališča za treninge kik-boksa v poletnem času. Svetniki sprejmejo

**SKLEP**: Društvo se obvesti, da naj se dogovorijo s kotalkarji o prostih terminih. Društvo se obvesti o ceniku najema kotalkališča.

* David je na KS poslal dopis, da je pri baru Mundič nameščena plošča za parkiranje za stranke bara. Krajani so se na Krajevno skupnost pritožili, saj so navedena parkirišča javna. Svetniki sprejmejo naslednji

**SKLEP:** Dopis se pošlje na Mestno redarstvo in na Mestno občino Nova Gorica.

* Streha na mizarskem muzeju je poškodovana, tako planete kot korci, ki so razmetani. Predsednica predstavi ponudbo za popravilo strehe, ki jo je pridobila od enega izvajalca. Svetniki predlagajo, da se pridobi še dodatne ponudbe. Predsednica opozori, da je potrebno čim prej v izvedbo sanacije. Svetniki sprejmejo naslednji

**SKLEP:** Dejan Makarovič pridobi še dodatne dve ponudbi do naslednje seje.

* Vidojka opozori, da so se svetniki lani dogovarjali o nastopu zbora Slave Klavore iz Maribora v Solkanu. Predlaga, da bi se jih povabilo na nastop v tednu pred Solkanskim praznikom. Predsednica pove, da je 20 obletnica odkar je KS Solkan pobratena s Štmavrom in bi lahko v ta namen priredili nastop zbora še v Pevmi. Vidojka pripravi predlog, kako datumsko v program Solkanskega praznika umestiti zbor in Gledališko skupino FACE ter kotalkarje. Glede organizacije Pesmi pod lipo, ki jo organizira Kultrno društvo Slavec, se bo Vidojka pozanimala pri predsednici društva.
* Tomaž se je zahvalil svetnikom, ki so pomagali pri dobrodošlici godbi na pihala za 1.maj v Solkanu. Predsednica predlaga, da je potrebno sestaviti za naslednje leto koledar prireditev v KS Solkan.

Od prejšnje seje so bile izdane naslednje naročilnice:


* ŠTAMPILJKE ŽIŽA: izdelava ploščic za grobove- obvestila

Seja je bila zaključena ob 20.50

Po zvočnem zapisu zapisala:

Vilma Ninin

Predsednica Sveta KS Solkan



Ksenija Brumat

